
Oru tn 9b maaüksuse erastamine

1. Asjaolud ja menetluse käik
Narva Linnavolikogu 21.04.2009 otsusega nr 56 kehtestatud "Kreenholmi - 26. Juuli - Uusküla - Oru kvartali maa-ala" detailplaneeringu alusel on planeeritud liita maaüksus Pos.8 Uusküla tn 10 katastriüksusega ning maaüksus Pos.9 Oru tn 9a (51105:003:0173) katastriüksusega.
Vastavalt 31.10.2018.a. sõlmitud Uusküla tn 10 korteriühistu ja Oru tn 9a kinnistu omaniku osaühing ELEKTROSERVIS vahelisele kokkuleppele on kavandatud maaüksuste Pos.8 ja Pos.9 piirid muudetud.
Uusküla tn 10 korteriühistu erastas 2019 aastal oma osa - Uusküla tn 10a (51101:001:1222) maaüksuse ning ülejäänud osa, Oru tn 9b (51101:001:1458) maaüksus on moodustatud Maa-ameti masskande käigus 29.05.2020.
Oru tn 9a kinnistu (registriosa 3052509) omanik Osaühing ELEKTROSERVIS (rg-kood 10734654) esitas 12.10.2020.a Narva Linnavalitsusele piirneva Oru tn 9b (51101:001:1458) maaüksuse erastamiseks avalduse (dok.registri nr 9870/1-12.3).
Maa-amet kontrollis Oru tn 9b maaüksuse piire ning kinnitas 29.10.2020.a kirjaga nr 11-2/20/14863-2 (dokumendiregistri nr 10567/1-12.3) selle maa erastamise maareformi seaduse    § 22 lõike 12 ja 13 alusel.
Maareformi seaduse § 22 lõige 13 sätestab, et kui era-, munitsipaal- või riigi omandis oleva kinnisasjaga piirneval maal ei ole võimalik moodustada iseseisvalt kasutatavat kinnisasja (edaspidi kinnisasjaga liitmiseks sobiv maa) ning planeeringu ja maakorralduse nõuetest tulenevalt on otstarbekas see maa liita piirneva kinnisasjaga, on piirneva kinnisasja omanikul õigus taotleda selle maa omandamist liitmiseks oma kinnisasjaga.

Kinnisasjaga liitmiseks sobiva iseseisva kasutusvõimaluseta maa erastamise korra § 7 lõike 7 kohaselt määrab linnavalitsus korraldusega erastatava maaüksuse sihtotstarbe ja maksustamishinna. Sama korra § 7 lõike 71 alusel määratakse liidetavale maaüksusele selle kinnisasja sihtotstarve, millega maa liidetakse.
Korraldusele on lisatud Osaühing ELEKTROSERVIS esindajaga kooskõlastatud Maa-ameti kaardiserverist väljavõtte (erastatava maaüksuse plaan).
2. Õiguslikud alused

Vastavalt Vabariigi Valitsuse 22.02.2007.a. määruse  nr 50 „Kinnisasjaga liitmiseks sobiva iseseisva kasutusvõimaluseta maa erastamise kord“ § 7 lõikele 7 linna- või vallavalitsus määrab korraldusega erastatava maaüksuse koha-aadressi, sihtotstarbe ja maksustamishinna. Korralduses tuleb ära märkida andmed kinnisasja kohta, millega erastatav maa liidetakse, erastatava maa kohta kehtivad seadusest tulenevad kitsendused ja muud olulised andmed.
3. Otsus
3.1
Määrata Oru tn 9b (51101:001:1458) maaüksusele pindalaga 240 m² :

3.1.1 maa sihtotstarve tootmismaa (003; T) 100%;
3.1.2
maa maksustamishind 380 eurot, mis on maa müügihinnaks korralise hindamise tulemuste alusel määratud maa maksustamishindadest madalaim;
3.2
Erastatav Oru tn 9b maaüksus liidetakse Oru tn 9a kinnisasjaga (katastritunnus 51105:003:0173, registriosa nr 3052509, maa sihtotstarve tootmismaa), mille omanik on kinnistusraamatu andmetel Osaühing ELEKTROSERVIS (rg-kood 10734654);
3.3
Erastatava maa kasutamisel kehtivad tulenevalt seadustest ja teistest õigusaktidest kitsendused, s.h:

      
- kasutada maad vastavalt maa sihtotstarbele;


- ehitiste renoveerimine ja uusehitiste rajamine kooskõlastada Narva Linnavalitsusega;


- täita Narva linna heakorra eeskirja;

       - lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.
4. Rakendussätted
4.1
Korraldus jõustub seadusega sätestatud korras;

4.2
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

